ປະທານາທິບໍດີຝຣັ່ງ ທ່ານມາກຣົງ ສັ່ງປິດປະເທດ ເປັນເທື່ອທີສາມ ພ້ອມດ້ວຍໂຮງຮຽນ 
ປະເທດຝຣັ່ງ ໄດ້ຖືກສັ່ງປິດທົ່ວປະເທດ ເປັນເທຶື່ອທີ່ສາມ ພ້ອມດ້ວຍໂຮງຮຽນ ໃນວັນພຸດວານນີ້ ໂດຍປະທານາທີບໍດີ ເອັມມານູຍແອລ ມາກຣົງ ເພື່ອຫລຸດຜ່ອນຄື້ນຟອ ງຫົວທີສາມຂອງໂຄວິດ-19.
ປະທານາທິບໍດີຝຣັ່ງ ທ່ານເອັມມານູຍແອລ ມາກຣົງ ໄດ້ສັ່ງໃຫ້ຝຣັ່ງນຳໃຊ້ການປິດປະເທດ ເປັນເທື່ອທີສາມ ໃນວັນພຸດວານນີ້ ໃນຄວາມພະຍາຍາມ ເພື່ອຈະຫລຸດຜ່ອນຄື້ນຟອງຫົວທີ ສາມຂອງໂຄວິດ-19 ທີ່ພວມລະບາດຢູ່ໃນປະເທດຂອງທ່ານ ຮວມຢູ່ໃນບັນດາມາດຕະການຕ່າງໆນັ້ນ ທ່ານມາກຣົງ ໄດ້ປິດໂຮງຮຽນທັງໝົດ ເປັນເວລາ ສາມອາທິດ ເລີິ້ມແຕ່ວັນຈັນອາທິດໜ້ານີ້ເປັນຕົ້ນໄປ ທ່ານມາກຣົງ ຫວັງວ່າຈະຫຼີກລ່ຽງການປິດປະເທດ ແລະບໍ່ໃຫ້ເກີດຜົນກະທົບຕໍ່ເສດຖະກິດ ເຖິງຢ່າງໃດກໍດີຈຳນວນການຕາຍຂອງປະຊາຊົນຢູ່ປະເທດເກືອບ ຮອດ 100,000 ຄົນ ແລະເຮັດໃຫ້ຝຣັ່ງຕ້ອງໄດ້ເລີ້ມເລັ່ງລັດການສັກຢາວັກຊິນ ທີ່ໄດ້ມີການຫລ້າຊ້າ ກວ່າທີ່ໄດ້ ຄາດຫວັງເອົາໄວ້ ການເພີິ້ມຂຶ້ນຂອງກໍລະນີຕິດ ເຊື້ອໄດ້ເຮັດໃຫ້ບັນດາຫ້ອງສຸກເສີນຂອງ ໂຮງໝໍຢູ່ໃນເຂດຕ່າງໆ ເຕັມໄປດ້ວຍ ພວກຄົນປ່ວຍຈາກການແຜ່ລະບາດໄວຣັສ ໂຄໂຣນາ ທ່ານໄດ້ກ່າວຖະແຫຼງຜ່ານທາງໂທລະພາບຕໍ່ປະເທດຊາດວ່າ “ພວກເຮົາຈະສູນເສຍການ ຄວບຄຸມ ຖ້າຫາກພວກເຮົາບໍ່ເຄື່ອນໄຫວດຽວນີ້ ” ທ່ານຍັງໄດ້ປະກາດຈຳກັດການເຄື່ອນໄຫວໄປມາ ເລີ້ມແຕ່ວັນເສົາຈະມາ ເຖິງນີ້ ຢູ່ໃນທົ່ວ ປະເທດ ຢ່າງໜ້ອຍນຶ່ງເດືອນ ຢູ່ທີ່ສະຫະລັດ ສູນກາງປ້ອງກັນ ແລະຄວບຄຸມພະຍາດ (CDC) ໄດ້ລາຍງານ ໃນວັນພຸດ ວານນີ້ວ່າໂຄວິດ-19 ແມ່ນຢູ່ອັນດັບທີສາມທີ່ນຳໄປສູ່ການຕາຍຢູ່ໃນ ສະຫະລັດ ປີກາຍນີ້ ແລະໄດ້ເພີ້ມຈຳນວນການຕາຍທັງໝົດຂຶ້ນຢູ່ໃນສະຫະລັດ ເກືອບ 16 ເປີເຊັນ ຈາກປີກ່ອນ ລະຫວ່າງການລາຍງານ ຂອງທິມງານຮັບມືກັບໂຄວິດ-19 ຢູ່ທຳນຽບຂາວນັ້ນ ຜູ້ອຳນວຍ ການ ອົງການ CDC ທ່ານນາງໂຣແຊລ ວາເລັນສະກີ ໄດ້ກ່າວຕໍ່ ບັນດານັກຂ່າວວ່າ ໂຣກລະ ບາດນີ້ ເປັນຮອງຈາກໂຮກຫົວໃຈ ແລະມະເຮັງທໍ່ ນັ້ນ ໃນປີກາຍນີ້ ອີງຕາມການເສຍຊີວິດປະມານ 378,000 ຄົນ ຫຼື 11 ເປີ ເຊັນ ຂອງການຕາຍທັງໝົດຢູ່ໃນປະເທດປີກາຍນີ້ ທ່ານນາງວາເລັນສະກີ ກ່າວວ່າ ການຕາຍຍ້ອນໂຄວິດ-19 ມີຈຳນວນສູງສຸດ ຢູ່ໃນໝູ່ຊາວ ຮິສແປນິກ ແລະໃນການຕາຍຂອງຊົນເຜົ່າແລະບັນດາຊົນກຸ່ມນ້ອຍ ແມ່ນຫຼາຍກວ່າສອງ ເທົ່າ ຂອງອັດຕາການຕາຍຂອງພວກຄົນຜິວຂາວ ທີ່ບໍ່ແມ່ນ ຊາວຮິສແປນິກ ໃນວັນພຸດວານນີ້ ບໍລິສັດຟາຍເຊີຣ ກ່າວວ່າ ຕົນໄດ້ຜະລິດ 120 ລ້ານໂດສ ຂອງຢາວັກຊີນ ກັນໂຄວິດ-19 ໃຫ້ແກ່ສະຫະລັດ ຜູ້ຜະລິດຢດັ່ງກ່າວາ ຢູ່ໃນເປົ້າໝາຍທີ່ຈະສົ່ງໃຫ້ແກ່ສະຫະລັດ 200 ລ້ານໂດສ ໃນທ້າຍ ເດືອນພຶດສະພາ ຈະມາເຖິງນີ້ ແລະ 300 ລ້ານໂດສ ໃນທ້າຍເດືອນ ກໍລະກົດ ດັ່ງທີ່ເຂົາ ເຈົ້າໄດ້ໃຫ້ຄຳໝັ້ນສັນຍາ ໃນຕົ້ນປີກາຍນີ້